RVK – 0. ročník – Ročné obdobia

 

**Štyri ročné obdobia**

Každý rok má štyri deti:
leto, jeseň, zima, jar,
každučké má inú tvár.
Štyri ročné obdobia,
vždy nám radosť urobia.

**Na jar**kvitne konvalinka,
Zvončekami stále cinká.
**V lete** včielka Bzučuľa,
nosí medík do úľa.
**Na jeseň** si vietor píska,
mocne fučí na strniská.
**V zime** sniežik napadá,
až je biela záhrada.

Tak to ide krokom krok,
dookola každý rok.

**Hádanky na ročné obdobia**

Letí pachoľa, letí do poľa, kde dýchne tam tráva vyskočí. (jar)

Sneh mäkne, rybník sa topí, deň sa predlžuje. Kedy to je? ( na jar)

Rozfúkala púpavienke sukničku,

pohladila jarné kvety po líčku.

Zlatým lúčom napísala na chotár,

zobuďte sa , kamaráti, prišla ... (jar)

Letí pachoľa, letí do poľa, zlato hádže po poli, budú plné stodoly. (leto)

Slnko páli, kvet kvitne, klásky sa nalievajú. Kedy to je? ( v lete)

Sype slnko lúče zlaté,

hreje lúku, les.

Prišlo .... rozjasané

svet je samý kvet. (leto)

Žiadny obraz nemá v ráme,

predsa je jej meno známe.

Maľuje stromy, lúky, polia

a ruky ju nezabolia. ( jeseň)

Odleteli lastovičky za more,

ona plní prázdne miesta v komore.

Postriasa žlté lístie zo stromu,

volá deti z lúky domov, do domu. (Jeseň)

Rozsypala cukor v poli, závoj dala na topole.

Pod ňou spí i tráva, ako pod perinou pole. (zima)

To je smiechu, to je kriku,

na kopci aj na rybníku.

Padá sniežik, padá sneh,

preto počuť iba smiech. ( zima)

